(क) क्या यह सच है कि सरकार ने 26 नवम्बर, 2008 को मुम्बई में हुए आतंकी हमले के पश्चात देश के विभिन्न भागों में राष्ट्रीय सुरक्षा गार्ड (एनएसजी) के क्षेत्रीय केन्द्र स्थापित करने का निर्णय लिया है;

(ख) यदि हां, तो सरकार द्वारा एनएसजी के कितने क्षेत्रीय केन्द्र कहां-कहां स्थापित किए जा रहे हैं;

(ग) क्या यह सच है कि गुजरात में एनएसजी का कोई क्षेत्रीय केन्द्र स्थापित नहीं किया जा रहा है और यदि हां, तो इसके क्या कारण हैं; और

(घ) क्या सरकार इस तथ्य के मद्देनजर कि गुजरात की पाकिस्तान के साथ संवेदनशील तथा सुभेद्य भू-सीमा जुड़ी़ हुई है और इसका तटीय क्षेत्र भी उससे काफी नजदीक है, वहां जल्द ही एनएसजी का एक क्षेत्रीय केन्द्र स्थापित करने का विचार रखती है?

गृह मंत्रालय में राज्य मंत्री **(श्री जितेन्द्र सिंह**

**(क) और (ख) : सरकार ने चेन्नै, हैदराबाद, कोलकाता और मुम्बई में राष्ट्रीय सुरक्षा गारद (एन. एस. जी.) के चार क्षेत्रीय केन्द्र स्थापित किए हैं। इन केन्द्रों ने 30 जून/1 जुलाई, 2009 से कार्य करना आरंभ कर दिया है।**

**(ग) और (घ) : गुजरात सरकार से अनुरोध प्राप्त होने पर, सरकार ने गुजरात में एन. एस. जी. का क्षेत्रीय केन्द्र स्थापित करने के लिए ‘सिद्धांत रूप में’ अनुमोदन प्रदान करने की सूचना दे दी है, बशर्ते कि गुजरात सरकार एन. एस. जी. द्वारा उपयुक्त पाए गए स्थान पर नि:शुल्क जमीन उपलब्ध कराए।**